**Az előterjesztést megtárgyalta:**

* Oktatási és Szociális Bizottság
* Gazdasági és Városstratégiai Bizottság

 **A határozati javaslatokat törvényességi**

 **szempontból megvizsgáltam:**

/: Dr. Károlyi Ákos :/

 jegyző

**ELŐTERJESZTÉS**

**Szombathely Megyei Jogú Város Közgyűlésének 2019. június 18-i ülésére**

**Javaslat a szociális és a bölcsődei feladat-ellátási megállapodásokkal kapcsolatos döntések meghozatalára**

**I.**

Szombathely Megyei Jogú Város Önkormányzata a 467/2015. (XII.10.) Kgy. számú határozata alapján 2016. január 1. napjától 22 település vonatkozásában a szociális alapellátási feladatok tekintetében házi segítségnyújtás, jelzőrendszeres házi segítségnyújtás ellátására megállapodást kötött.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek. Az idei évben a Közgyűlés a 127/2019. (IV.30.) Kgy. számú határozata értelmében 2019. április 1. és 2019. június 30. közötti időszakra a 2019. március 31. napjáig megállapított díjakkal megegyező mértékben állapította meg.

2019. évben a térítési díjak emelését az állami normatíva változása, valamint a minimálbér és a garantált bérminimum emelkedése indokolja. A megállapodások tekintetében az alábbiak módosítása szükséges.

1. A szerződések vonatkozó 14. pontja az alábbiak szerint módosul:

„A Községi Önkormányzat tudomásul veszi, hogy az 1. pont szerinti szolgáltatások vonatkozásában díjat köteles fizetni. A díjszámítás alapját az Intézmény tárgyévi költségvetése, továbbá az ellátásokhoz biztosított állami támogatások összege képezi. A Felek a szolgáltatások ellenértékeként fizetendő díjat a Rendeletben foglaltak szerint 2019. április 1. és 2019. június 30. között a 2019. március 31. napjáig érvényes díjak szerint, **2019. július 1. napjától 2020. március 31.** napjáig terjedő időszakra vonatkozóan az alábbiak szerint határozzák meg:

1. házi segítségnyújtás személyi gondozás: **1.865,-** Ft/gondozási óra
2. házi segítségnyújtás szociális segítés: **2.140**,- Ft/ gondozási óra
3. jelzőrendszeres házi segítségnyújtás: **670,-** Ft/gondozási nap.

Jelenleg a szerződésekben a házi segítségnyújtás személyi gondozás: 1.601,-Ft/gondozási óra, a házi segítségnyújtás szociális segítés:1.937,- Ft/ gondozási óra, a jelzőrendszeres házi segítségnyújtás 523,- Ft/ gondozási nap összeggel szerepel.

Továbbá a szerződésekben szereplő a községi önkormányzatok számára nem egyértelmű megfogalmazás helyett az alábbi módosítást javaslom:

1. A szerződések vonatkozó 15. pontja az alábbiak szerint módosul:

„A Községi Önkormányzat vállalja, hogy a házi segítségnyújtás és jelzőrendszeres házi segítségnyújtás esetében ~~az intézményi térítési díj~~ a **szolgáltatások ellenértékeként a 14. pontban meghatározott díj** és személyi térítési díj különbözetét az Intézmény részére megtéríti.”

A szerződések többi pontja változatlan marad.

**II.**

Szombathely Megyei Jogú Város Önkormányzata a 48/2017. (III.2.) Kgy. számú, a 192/2017. (VI.15.) Kgy. számú, a 245/2018 (IX.13.) Kgy. számú, valamint a 70/2019. (III.13.) Kgy. számú határozatában 6 településsel (Gencsapáti, Torony, Sé, Nárai, Vép, Ják,) a gyermekek bölcsődei ellátására vonatkozóan megkötött megállapodást úgy módosította, hogy a bölcsődés gyermekek ellátásának hozzájárulási összegét 2019. június 30. napjáig állapította meg, azzal a kiegészítéssel, hogy a 2019. július 1.napjától fizetendő díjról a későbbiekben dönt. A hozzájárulás összege a vidéki önkormányzatok tekintetében egységesen kiszámított, normatívával csökkentett napi térítési díjban lett meghatározva, amely évente felülvizsgálásra kerül. Megtörténtek a településekkel az egyeztetések, melynek eredményeképp megszületett a 2019. július 1. – 2020. június 30. közötti időszakra fizetendő hozzájárulás meghatározása, mely a tavalyi évvel megegyező összeggel került meghatározásra.

A fentiek értelmében a településekkel kötött megállapodások 16. pontja 2019. július 1. napjával az alábbiak szerint módosul:

„A Felek megállapodnak abban, hogy 2019. július 1. napjától 2020. június 30. napjáig a hozzájárulás összege 2.706,- Ft/nap/ gyermek.”

2019. április hónapban Ramocsa település polgármestere is jelezte igényét a Ramocsai gyermekek bölcsődei ellátásra 2019. szeptember 1-től 1 fő vonatkozásában. Ramocsa Község Önkormányzatával kötendő megállapodást a közgyűlés által elfogadottak alapján a fenti településekkel kötött megállapodások mintájára elkészítettük.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2019. június „ ”**

**/: Dr. Puskás Tivadar :/**

**I.**

**HATÁROZATI JAVASLAT**

**……../2019. (VI.18.) Kgy. számú határozat**

1. Szombathely Megyei Jogú Város Közgyűlése a „Javaslat a szociális és bölcsődei feladat-ellátási megállapodásokkal kapcsolatos döntések meghozatalára” című előterjesztést megtárgyalta és Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu és Narda települések önkormányzatai között házi sgítségnyújtás és jelzőrendszeres házi segítségnyújtás vonatkozásában megkötött feladat-ellátási megállapodások módosítását az előterjesztés szerinti tartalommal jóváhagyja. A fenti települések által a szociális alapszolgáltatások vonatkozásában fizetendő hozzájárulás összege 2019. július 1. napjától 2020. március 31. napjáig az alábbiak szerint kerül meghatározásra:
2. házi segítségnyújtás személyi gondozás: 1.865,- Ft /gondozási óra
3. házi segítségnyújtás szociális segítés: 2.140,- Ft/ gondozási óra
4. jelzőrendszeres házi segítségnyújtás: 670,- Ft/gondozási nap.
5. A Közgyűlés felhatalmazza a polgármestert az 1. pont szerinti szerződés módosítások aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

 Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** azonnal /az 1. pont vonatkozásában/

 2019. június 30. /a 2. pont vonatkozásában/

**II.**

**HATÁROZATI JAVASLAT**

**……../2019. (VI.18.) Kgy. számú határozat**

1. Szombathely Megyei Jogú Város Közgyűlése a „Javaslat a szociális és bölcsődei feladat-ellátási megállapodásokkal kapcsolatos döntések meghozatalára”című előterjesztést megtárgyalta és Szombathely Megyei Jogú Város Önkormányzata, valamint Gencsapáti, Torony, Sé, Nárai, Vép, Ják települések önkormányzatai között megkötött feladat-ellátási megállapodások módosítását, valamint Ramocsa Község Önkormányzatával az egységes megállapodást az előterjesztésben leírtak alapján, 2019. július 1. napjától 2020. június 30. napjáig 2.706,- Ft/nap/ gyermek változatlan összeggel jóváhagyja.
2. A Közgyűlés felhatalmazza a polgármestert az 1. pontban foglalt megállapodások aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

 Sebestyén Bianka, a Szombathelyi Egyesített Bölcsődei Intézmény vezetője)

**Határidő:** azonnal (az 1. pont vonatkozásában)

 2019. június 30. (a 2. pont vonatkozásában)